
MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2022- 10654/04.05.2022
RAPORT DE SPECIALITATE

privind atribuirea în folosință gratuită a spațiului din Timișoara, Blv. Gen. Dragalina, nr.38-42, ap. Sp.comercial, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 2 ani 
Prin cererea înregistrată cu nr.CT2022-001967/25.03.2022, DIRECŢIA DE ASISTENŢĂ SOCIALĂ A MUNICIPIULUI TIMIŞOARA, serviciu public de interes local, care funcţionează sub autoritatea Consiliului Local al Municipiului Timişoara, solicită, atribuirea în folosință gratuită a spațiului din Timișoara, Blv. Gen. Dragalina, nr.38-42, ap. Sp.comercial.
Imobilul situat în Timişoara, Blv.General Dragalina, etaj P, Ap. Sp. Comercial, identificat prin CF nr.400857-C1-U4,  Nr. CF vechi 35178, Top: 17349,17353-17356/2/CII, în suparafață de 93,15 mp este în proprietatea Statului Român, administrarea ICRAL Timișoara și este înregistrat în evidența patrimonială a Municipiului Timișoara, cu nr. de inventar 5240 și valoarea de inventar  1.328.542,00 lei. 

Misiunea Direcţiei de Asistenţă Socială a Municipiului Timişoara este de a servi interesul comunităţii în realizarea la nivelul municipiului a măsurilor de asistenţă socială în domeniul protecţiei copilului, familiei, persoanleor vârstnice, persoanelor cu dizabilităţi şi altor persoane, grupuri sau comunităţi aflate în nevoie socială .
Pentru îndeplinirea obiectivelor în mod eficient, cu privire la gestionarea şi acordarea de beneficii în asistenţa socială şi servicii sociale persoanelor eligibile, Direcţia de Asistenţă Socială a Municipiului Timişoara elaborează politici şi strategii, derulează proiecte de dezvoltare comunitară şi colaborează cu organizaţii ale societăţii civile şi alte entităţi din comunitate. De asemenea, se impune respectarea standardelor minime obligatorii din legsilaţa specifică, în vederea menţinerii acreditărilor licenţiate obţiunte pentru serviciile sociale oferite. 

Având în vedere stabilirea unor măsuri de sprijin, asistență umanitară și servicii de asistență socială în contextul activităților desfășurate pentru persoanele refugiate din Ucraina.

Conform HCL nr. 91/2022 a fost înființat Centrul de Suport Timișoara pentru Ucraina cu sediul din Bvd. General Dragalina nr. 38-42 și având în vedere complexitatea și volumul foarte ridicat al activităților pe care centrul de suport le desfășoară în sprijinul persoanelor refugiate din zona de război, împreună cu reprezentanții societății civile și voluntari ai organizațiilor nonguvernamentale

În şedinţa din data de 14.04.2022, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat atribuirea în folisință gratuită a spațiului din Timișoara, Blv. Gen. Dragalina, 38-42, pe o perioadă de 2 ani, cu destinația de sediu pentru Centrul de Suport Timișoara pentru Ucraina 


Având în vedere Referatul pentru aprobarea proiectului nr.  SC2022- 10654/04.05.2022 a Primarului Municipiului Timişoara şi Proiectul de privind atribuirea în folosință gratuită a spațiului din Timișoara, Blv. Gen. Dragalina, nr.38-42, ap. Sp.comercial, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 2 ani. 


Situaţia imobilului din Timişoara, a fost verificată prin adresele :

- SC2021- 8608/09.07.2022 Compartimentul Administrare Fond Funciar;

- CT2022- 1967/27.04.2022- Serviciul Juric; 

- SC2021- 8608/23.06.2021  Biroul Clădiri Terenuri;

Propunem aprobarea modelului cadru de contract de dare în folosință gratuită, conform anexei, care va face parte integrantă din prezenta hotărâre.

Menționăm că de la data emiterii  prezentei, se abrogă HCLMT nr. 367/26.10.2021  privind atribuirea cu contract de închiriere, pe o perioadă de 3 ani a spațiului cu altă destinație situat în Timișoara, Bulevardul General Dragalina, nr. 38 - 42 către ASOCIAȚIA INTERSECT (INTERSECTA)

Pentru a putea răspunde cerinţelor solicitate de către DIRECŢIA DE ASISTENŢĂ SOCIALĂ A MUNICIPIULUI TIMIŞOARA, a nevoii de sprijin pentru refugiații din zona război şi având  în vedere prevederile legale, apreciem că proiectul de hotărâre privind atribuirea în folosință gratuită a spațiului din Timișoara, Blv. Gen. Dragalina, nr.38-42, ap. Sp.comercial, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 2 ani, cu destinația de sediu pentru Centrul de Suport Timișoara pentru Ucraina și încheierea contractului de dare în folosință gratuită, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

